

Školský poriadok

Vo Vranove nad Topľou PhDr. Zuzana Dragulová, PhD.

01. 10. 2024 riaditeľka školy**P R E A M B U L A**

Školský poriadok (ŠP) bol vytvorený v zmysle platného legislatívneho rámca, ktorý tvoria predovšetkým zákon č. 245/2008 Z. z. o výchove a vzdelávaní (školský zákon) o zmene a doplnení niektorých zákonov a vyhláška MŠVVaŠ SR č. 65/2015 Z. z. o stredných školách, metodický pokyn č. 21/2011 na hodnotenie a klasifikáciu žiakov stredných škôl, ďalej v zmysle školského vzdelávacieho programu Gymnázium a medzinárodných dokumentov, medzi ktoré patrí Listina základných ľudských práv a slobôd a Deklarácia práv dieťaťa. Vydáva ho riaditeľka Gymnázia vo Vranove nad Topľou, na tvorbe ŠP sa podieľajú pedagogickí zamestnanci, žiacka školská rada zastupujúca žiakov školy a zákonní zástupcovia žiakov.

Cieľom ŠP je upraviť najmä podrobnosti o výkone práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, o prevádzke a vnútornom režime školy, podmienkach pre zaistenie bezpečnosti ochrany zdravia žiakov a ich ochrany pred sociálno-patologickými javmi, diskrimináciou alebo násilím a určuje pravidlá udeľovania výchovných opatrení. Hlavným cieľom tohto ŠP je vytvorenie optimálnych podmienok pre realizáciu výchovno-vzdelávacieho procesu a zabezpečenie naplnenia princípov a cieľov školy.

Žiak je so školským poriadkom oboznámený preukázateľným spôsobom na začiatku školského roka – na úvodných triednických hodinách v prvom septembrovom týždni. O každej zmene ŠP je žiak oboznámený preukázateľným spôsobom na najbližšej triednickej hodine.

Zákonný zástupca žiaka je so ŠP oboznámený na prvom triednom zasadnutí rodičovského združenia (RZ) v školskom roku. Jeho neprítomnosť na tomto triednom RZ ho nezbavuje povinnosti spolupracovať so školou pri výchove a vzdelávaní jeho dieťaťa v zmysle ŠP.

Dodržiavanie školského poriadku zabezpečuje optimálny vnútorný chod školy a   organizáciu života študentov, bezpečnosť a podmienky pre optimálne medziľudské vzťahy - spoluvytvára príjemné prostredie pre žiakov, ich zákonných zástupcov, pedagogických aj nepedagogických zamestnancov školy. Preto je nutné, aby všetci účastníci výchovno-vzdelávacieho procesu tento školský poriadok dodržiavali.

**Všeobecné ustanovenia**

Organizácia vyučovacieho dňa

Vyučovací proces sa riadi platným rozvrhom hodín. Rozvrh hodín je povinný rešpektovať každý žiak a pedagogický zamestnanec. Škola si vyhradzuje právo na zmenu rozvrhu z objektívnych príčin, v odôvodnených prípadoch aj právo ukončiť vyučovanie skôr, ako je to v rozvrhu hodín.

**Časový rozvrh vyučovania**

1.VH 7.50 - 8.35

2.VH 8.45 - 9.30

3.VH 9.40 - 10.25

4.VH 10.45 - 11.30

5.VH 11.40 - 12.25

6.VH 12.30 - 13.15

7. VH 13.20 - 14.05

14.05 - 14.35 prestávka na obed

8. VH 14.35 - 15.20

S**krátený režim vyučovania**

1.VH 8.00 - 8.30

2.VH 8.40 - 9.10

3.VH 9.20 - 9.50

4.VH 10.10 - 10.40

5.VH 10.50 - 11.20

6.VH 11.30 - 12.00

7. VH 12.10 - 12.40

Obed v školskej jedálni sa vydáva žiakom a zamestnancom školy v čase od 11.45 do 14.30 hod., v piatok od 11:30 do 14.00 hod.

Každý žiak má študentský preukaz ISIC/EURO 26. Študentský preukaz slúži na identifikáciu žiaka, na povinnú evidenciu príchodov a odchodov žiaka do a zo školy.

Ak sa študent gymnázia stravuje v školskej jedálni, na objednávanie a výdaj stravy používa tento študentský preukaz. Študentský preukaz je platný len vtedy, ak je a ňom fotografia žiaka a jeho podpis.



Hlavná budova školy je otvorená v pracovných dňoch od 6.40 do 20.00 hodiny, vedľajšia nová budova školy v pracovných dňoch od 7.20 do 15.00, ak vedenie školy v mimoriadnych prípadoch nerozhodne inak. Škola sa počas vyučovania zamyká. Služba pri vchode je zabezpečená vrátnikom - informátorom alebo iným zamestnancom školy. Žiaci sa presúvajú po budovách výlučne spojovacou chodbou na druhom poschodí. Prísne sa žiakom zakazuje prechádzať zadným vchodom na starej budove a bočným vchodom novej budovy.

**I.Práva a povinnosti žiakov**

1. **Žiaci majú nasledovné práva**

1. na rovnoprávny prístup k vzdelávaniu, na kvalitné a jemu zrozumiteľné

vzdelávanie v štátnom jazyku,

2. vzdelávať sa v bezpečnom a zdravom prostredí bez šikanovania a akýchkoľvek

prejavov agresivity a násilia,

3. na ohľaduplné a taktné zaobchádzanie zo strany učiteľov i spolužiakov,

4. na úctu k jeho vierovyznaniu, svetonázoru, národnostnej a etnickej príslušnosti,

5. poznať kritériá hodnotenia, klasifikácie vedomostí a zručností vo všetkých

predmetoch, a to od prvej vyučovacej hodiny školského roka,

6. na objektívne a zdôvodnené hodnotenie svojich výsledkov,

7. dozvedieť sa výsledok každého hodnotenia,

8. na oznámenie termínu kontrolných písomných prác a tzv. veľkých písomných

prác, ktoré skúšajú učivo z celého tematického celku a viac. Jednotlivé druhy

písomných skúšok rozvrhne učiteľ rovnomerne na celý školský rok. Termíny

kontrolných písomných a skúšanie koordinuje triedny učiteľ, aby sa nadmerne

nehromadili v určitých obdobiach. V jednom dni môžu žiaci písať najviac dve

kontrolné písomné práce uvedeného druhu. Počet písomných prác, ktoré

preverujú najnovšie učivo (tzv. malé písomky)nie je obmedzený.

9. dohodnúť si spôsob prípravy na individuálne ústne skúšanie,

10. diskutovať o témach vyučovacích hodín, formulovať otázky k prebranej téme

na vyučovacej hodine vhodnou formou a bez narušenia štruktúry vyučovacej

hodiny,

11.vyjadrovať svoj názor - v primeranom čase a priestore primeraným spôsobom,

12. na prestávku, ako ju stanovuje vnútorný poriadok školy tak, aby si regeneroval

svoje sily, a pritom dodržiaval pravidlá bezpečnosti a nerušil ostatných.

13. zaujímať sa o náplň školského vzdelávacieho programu

14. voliť a byť volený do triednej samosprávy, voliť a byť volený do žiackej

školskej rady a do rady školy,

15. požiadať vyučujúceho, výchovného poradcu, kariérneho poradcu

o konzultáciu, o rozhovor.

16. žiak má právo na omyl,

17. požiadať o komisionálne skúšanie (neplnoletý žiak prostredníctvom svojho

zákonného zástupcu),

18. v čase voľných hodín využívať chodbové priestory, školskú jedáleň

a klubovňu. Žiak 4. ročníka môže počas voľných hodín uprostred svojho RH

opustiť budovu školy, riadi sa pravidlami podľa b. 28. Ostatní žiaci voľné

hodiny nemajú, vyučovanie sa „supluje“ spravidla do 5. VH vrátane.

19. navštevovať aj ďalšie vzdelávacie inštitúcie, športové kluby a iné, pričom

aktivity v týchto inštitúciách nesmú byť obmedzovaním pre naplnenie práv

a povinností žiaka našej školy,

20. podľa vlastného záujmu zapojiť sa do ktorejkoľvek mimoškolskej činnosti

organizovanej školou, medzi ktoré patrí napríklad olympiáda, športový turnaj,

návšteva divadelného predstavenia a iné. Účasť na mimoškolských aktivitách

je integrálnou súčasťou výchovno-vzdelávacieho procesu,

21. navrhovať organizovanie mimoškolských podujatí (športových akcií, besied,

návštevy divadelných predstavení, exkurzií a iné) a prostredníctvom predsedu

alebo iného člena Žiackej školskej rady ich prerokovať s pedagogickým zborom

a vedením školy,

22. nezúčastniť sa vyučovania v prípade ochorenia, mimoriadnej udalosti v rodine,

mimoriadne zlých poveternostných alebo dopravných podmienok a v prípade,

že bol uvoľnený triednym učiteľom alebo riaditeľom školy na základe

písomnej žiadosti zákonných zástupcov,

23. na individuálny prístup zo strany vyučujúcich, ktorý bude zohľadňovať jeho

zdravotný stav, duševný stav, prípadne rozvoj talentu,

24. v odôvodnenom prípade študovať podľa individuálneho študijného plánu.

25. žiak so špeciálnymi výchovnými potrebami má právo na vzdelávanie sa podľa

individuálneho výchovno-vzdelávacieho plánu, ktorý zahŕňa úpravu učebných

osnov, stratégie vyučovania a metód hodnotenia v súlade s odporúčaním

špeciálnej pedagogicko-psychologickej poradne.

26. na začiatku hodiny ospravedlniť sa u vyučujúceho kvôli nepripravenosti na

vyučovaciu hodinu. Vyučujúci rešpektuje toto právo a akceptuje

ospravedlnenie, ale má tiež právo rozhodnúť inak (napr. v prípade častého

ospravedlňovania).

27. poistiť svoje veci pred krádežou na začiatku školského roka.

28. žiak 4. ročníka má právo opustiť budovu školy počas voľnej hodiny, a to na

základe písomného súhlasu svojho a svojho zákonného zástupcu na začiatku školského roka. Pri odchode z budovy sa maturant elektronicky odhlási na čítačke a vrátnikovi odovzdá svoj ISIC preukaz za účelom kontroly zhody so zoznamom povolených odchodov. Vrátnik po kontrole vráti žiakovi jeho preukaz. Pri návrate do školy sa žiak riadi pokynmi vrátnika a tiež sa elektronicky prihlási na čítačke ISIC preukazov. Elektronickú evidenciu takýchto pohybov vedie škola.

1. **Povinnosti žiakov**

1. osvojovať si vedomosti, zručnosti a návyky poskytované vyučovaním

v jednotlivých predmetoch a tým sa pripravovať na  štúdium na VŠ a budúce

povolanie,

2. pravidelne navštevovať školu a zúčastňovať sa výučby všetkých povinných aj

voliteľných predmetov podľa rozvrhu hodín,

3. zodpovedne sa pripravovať na vyučovanie všetkých predmetov, nosiť do školy

zošity, učebnice a iné školské pomôcky podľa rozvrhu hodín alebo pokynov

vyučujúcich,

4. dostaviť sa na začiatok vyučovania včas - minimálne 5 minút pred začiatkom

výučby - táto časová rezerva slúži na prípravu na vyučovaciu hodinu,

5. zaregistrovať svoj príchod a aj odchod zo školy v čítacom zariadení, ktoré je

umiestnené v oboch budovách na chodbe neďaleko vchodu. Tento úkon vykoná

každý žiak osobne.

6. pri príchode do školy riadne očistiť obuv, zvlášť v čase prehánok a v zimnom

období. Prezúvanie žiakov je dobrovoľné, žiakom odporúčame prezúvať sa.

Zvlášť odporúčame prezúvanie počas vykurovacej sezóny z teplej zimnej obuvi

do vhodnejšej interiérovej obuvi.

7. odložiť vrchný odev na vyhradené miesto v pridelenej skrinke a dbať na

udržiavanie čistoty a poriadku v skrinke, resp. v šatni.

8. byť na každej vyučovacej hodine včas. Za neskorý príchod na vyučovaciu

hodinu sa považuje meškanie do 15 min. od jej začiatku. Meškanie nad 15 min.

je klasifikované ako celá neospravedlnená hodina.

Opakované neskoré príchody na vyučovaciu hodinu – tri za štvrťrok - sú

dôvodom na prijatie opatrení vo výchove zo strany školy a predstavujú jednu

neospravedlnenú hodinu. Neskorý príchod spôsobený nepriaznivými

dopravnými alebo poveternostnými podmienkami žiak ospravedlňuje

potvrdením od dopravcu alebo zákonného zástupcu.

9. zdraviť všetkých pedagogických i nepedagogických zamestnancov školy aj

obchodnej akadémie a všetkých dospelých, ktorí sa pohybujú v priestoroch

školy. Pri komunikácii s pracovníkmi školy používať oslovenie pán /pani/

a akademický titul, prípadne pracovné zaradenie.

10. pozdraviť sa na začiatku a na konci každej vyučovacej hodiny slovne,

nevstávať. Ak príde do triedy iný vyučujúci, alebo iná dospelá osoba, slovne sa

pozdravia. Na konci hodiny, resp. pri odchode dospelej osoby z triedy reagujú

tiež slovným pozdravom.

11. presúvať sa do učební podľa rozvrhu hodín počas prestávky. Svoje osobné veci

si žiaci pri presúvaní do všetkých učební nosia so sebou. Po zazvonení na

vyučovaciu hodinu sa bezdôvodne nezdržiavať na chodbách.

12. sledovať učiteľov výklad i odpovede spolužiakov, svedomito a aktívne

pracovať, nenašepkávať, neodpisovať, pracovať podľa pokynov učiteľa,

nerušiť vyučovanie. V odborných učebniach sa riadiť vnútorným poriadkom

odborných učební,

13. dodržiavať zákaz manipulovať s IKT v učebniach,

14. neobmedzovať svojím správaním práva ostatných osôb zúčastňujúcich sa na

výchovno-vzdelávacom procese,

15. správať sa a komunikovať tolerantne, slušne, nepoužívať vulgárne výrazy

a dodržiavať všeobecne platné morálne normy, vyhýbať sa v škole intímnym

prejavom, ako je bozkávanie a objímanie. Slovné alebo fyzické útoky žiaka

voči zamestnancom školy alebo spolužiakom, ponižovanie alebo šikanovanie sa

považujú za hrubé porušenie školského poriadku. Takéto správanie okamžite

oznámiť akémukoľvek pedagogickému zamestnancovi školy,

16. dodržiavať zákaz používania mobilných telefónov, tabletov, notebookov,

smartfónov a iných prostriedkov IKT, ani akýchkoľvek prehrávačov a

nahrávačov a zhotovovanie zvukových a obrazových záznamov, ak vyučujúci

príslušnej hodiny nerozhodne inak. Uvedené technické prostriedky musia byť

v čase vyučovania odložené, nesmú byť na laviciach. Tieto prostriedky

nenahrádzajú ani hodinky, ani kalkulačky. V škole nie je dovolené dobíjať

mobilné telefóny.

17. navštevovať školu čisto a vhodne (nie napr. diskotékovo) oblečený

a upravený: odev a celková úprava je primeraná práci v škole bez  prvkov,

symbolov a predmetov vyjadrujúcich príslušnosť k extrémistickým skupinám,

ku skupinám propagujúcich drogy, násilie, rasizmus a pod.

18. mať na hodiny telesnej výchovy a telesnej a športovej výchovy osobitný

vhodný športový odev a osobitnú pevnú obuv, výhradne so svetlou podrážkou

Žiak má zakázané cvičiť v tom istom odeve a obuvi, v ktorých je v škole.

Neprezlečenie je dôvodom na udelenie neospravedlnenej hodiny telesnej

výchovy.

19. v prípade, že sa žiak uchádza o oslobodenie od telesnej a športovej výchovy,

má povinnosť predložiť učiteľovi telesnej výchovy žiadosť o oslobodenie

z telesnej výchovy podpísanú zákonným zástupcom a doloženú lekárskym

osvedčením (tlačivo Odporučenie na oslobodenie od povinnej telesnej

výchovy) do 15. septembra príslušného školského roka, prípadne do 10 dní,

keď sa o potrebe oslobodenia z telesnej výchovy dozvedel. Na hodinách

telesnej a športovej výchovy je prítomný. Žiak 4. ročníka oslobodený od TSV

môže písomne požiadať riaditeľa školy o povolenie nezúčastňovať sa

vyučovania TSV na 6. a 7.VH.

20. osvojiť si zásady vlastenectva, humanizmu a demokracie, správať sa podľa

nich a byť disciplinovaný v škole i mimo nej, a tak robiť česť sebe aj svojej

škole.

21. dodržiavať zákaz počas vyučovania opustiť budovu a areál školy bez

priepustky od vyučujúceho alebo triedneho učiteľa a v prípade ich

neprítomnosti od zástupcu riaditeľa alebo riaditeľa školy . Odchádzajúci i

prichádzajúci žiaci sa na vrátnici identifikujú preukazom a vpíšu svoje údaje

do knihy príchodov a odchodov.

22. rešpektovať pokyny vyučujúcich vykonávajúcich dozor na chodbách, pri

vstupe do areálu školy, v školskej jedálni, na akciách školy,

23. na podujatiach, ktoré sú súčasťou výchovno-vzdelávacieho procesu, ako sú

napríklad exkurzie, školské výlety, kurzy alebo odborná prax, dodržiavať

špecifické platné pravidlá, z ktorými je oboznámený na začiatku školského

roka a pred konaním sa samotnej akcie,

24. zúčastňovať sa na školských a mimoškolských akcií len na určených

dopravných prostriedkoch objednaných školou resp. rodičovskou radou,

zakazuje sa používať súkromné motorové vozidlo,

25. v školskej jedálni sa správať slušne a pokojne, zachovávať čistotu a poriadok

pri stolovaní, rešpektovať príkazy pedagogického dozoru. Zo ŠJ je zakázané

vynášať inventár.

26. dbať na čistotu a poriadok v triedach a sociálnych zariadeniach, a tak

zabezpečovať hygienicky čisté pracovné prostredie pre seba, svojich

spolužiakov aj učiteľov,

27. dodržiavať zásady ochrany bezpečnosti a zdravia pri práci a v prípade potreby

informovať triedneho učiteľa alebo vedenie školy o faktoroch, ktoré by mohli

ohroziť zdravie alebo ľudský život,

28. dodržiavať **prísny zákaz fajčiť** v priestoroch a areáli školy a tiež na akciách

organizovaných školou (exkurzie, účelové kurzy, návštevy divadelných

predstavení), školské výlety. Fajčenie sa považuje za vážne porušenie

školského poriadku a je dôvodom na prijatie opatrení vo výchove zo strany

školy,

29. dodržiavať zákaz prinášať do školy alebo na činnosti organizované školou

alkoholické nápoje, drogy a iné zdraviu škodlivé látky. Požitie drog alebo

alkoholu na vyučovacom procese, prípadne na inej mimoškolskej aktivite

organizovanej školou je dôvodom na prijatie výchovných opatrení zo strany

školy,

30. dodržiavať zákaz nosiť na vyučovanie zbrane, prípadne iné zdravie ohrozujúce

predmety alebo predmety, ktoré by mohli rozptyľovať pozornosť iných

účastníkov výchovno-vzdelávacieho procesu,

31. šetriť učebnice, školské zariadenie a majetok školy a chrániť ho pred

poškodením. V prípade úmyselného poškodenia školského majetku alebo

poškodenia z nedbanlivosti je žiak povinný škodu nahradiť. Učebnicu ktorú

žiak stratí, alebo poškodí, je povinný nahradiť novou alebo jej kópiou.

32. udržiavať svoje miesto v školskej lavici v čistote a poriadku a po skončení

vyučovania vyložiť stoličku,

33. informovať triedneho učiteľa o závažných udalostiach v osobnom živote. Tieto

informácie sa podľa charakteru dôležitosti stávajú pre triedneho učiteľa

dôverné a musí o nich zachovať mlčanlivosť,

34. prihlasovať sa na voliteľné a nepovinné predmety, na maturitnú skúšku

v určenom termíne,

35. v prípade, že žiak chodí do školy motorovým vozidlom, dodržiavať zákaz

parkovať na parkovisku a vo dvore gymnázia.

36. Počas trvania pandémie sa žiak školy zúčastňuje každej formy vyučovania,

vrátanie dištančnej a plní úlohy vyučujúcich.

37. Počas trvania pandémie sa žiak riadi platnými opatrenia ÚVZ SR a pokynmi

RÚVZ.

Žiakom sa neodporúča nosiť na vyučovanie drahé a cenné predmety a prinášať do školy väčšie sumy peňazí. Ak žiak zistí stratu svojej veci, oznámi to triednemu učiteľovi, ktorý urobí ďalšie opatrenia. Zakazuje sa prinášať do školy zvieratá.

1. **Neúčasť žiaka na vyučovaní**

Neúčasť žiaka na výchovno-vzdelávacom procese ospravedlňuje zákonný zástupca žiaka, resp. žiak nasledovne:

Ak sa žiak nemôže zúčastniť na výchove a vzdelávaní v škole, jeho zákonný zástupca je povinný oznámiť bez zbytočného odkladu - deň vopred, do začiatku vyučovania, najneskôr však do večera dňa, keď žiak v škole chýbal - príčinu jeho neprítomnosti. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.

Uvoľňovanie z vyučovania:

* uvoľnenie žiaka z jednej vyučovacej hodiny môže povoliť príslušný vyučujúci,
* uvoľnenie z 1 až 5 vyučovacích dní môže povoliť triedny učiteľ,
* uvoľnenie zo 6 a viac dní povoľuje riaditeľ školy na základe písomnej žiadosti a na odporúčanie triedneho učiteľa.

Neprítomnosť žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca. Vo výnimočných a odôvodnených prípadoch škola môže vyžadovať lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti.

Ak neprítomnosť žiaka z dôvodu ochorenia trvá dlhšie ako tri po sebe nasledujúce vyučovacie dni, predloží žiak, alebo jeho zákonný zástupca potvrdenie od lekára.

Triedny učiteľ ospravedlní neprítomnosť žiaka na vyučovaní len na základe písomného ospravedlnenia od lekára alebo zákonného zástupcu/žiaka v prípade plnoletosti, a to na záznamoch alebo lístkoch na to určených a vydaných školou. Bez lekárskeho potvrdenia môže byť žiak ospravedlnený najviac trikrát za jedno klasifikačné obdobie.

Ospravedlnenie neprítomnosti je žiak povinný predložiť triednemu učiteľovi v deň nástupu do školy po predchádzajúcej neúčasti na vyučovaní, najneskôr však do 5 kalendárnych dní. Nesplnenie si tejto povinnosti včas sa považuje za porušenie ŠP. Triedny učiteľ v prípade pochybnosti má právo tieto ospravedlnenky verifikovať.

Plnoletý žiak sa ospravedlňuje sám podľa vyššie uvedených pravidiel,

Za neospravedlnené hodiny je žiak postihnutý výchovným opatrením v zmysle tohto školského poriadku.

Ak žiak vymešká v jednom štvrťroku viac ako 1/3 z plánovaného počtu hodín v jednom predmete na základe rozhodnutia vyučujúceho, resp. riaditeľa školy mu môže byť nariadené absolvovať preskúšanie formou overovacieho testu, resp. komisionálnu skúšku. Výsledok komisionálnej skúšky je pre žiaka konečný.

**II. Prestup, prerušenie a zanechanie štúdia**

a) O prestupe na inú strednú školu rozhoduje riaditeľ strednej školy, do ktorej sa žiak hlási.

b) Riaditeľ školy môže prerušiť žiakovi štúdium na jeho žiadosť, najviac na obdobie 2 rokov. K žiadosti neplnoletého žiaka musí byť pripojené písomné vyjadrenie zákonného zástupcu. Po uplynutí doby prerušenie štúdia žiak pokračuje v štúdiu v tom ročníku, v ktorom bolo jeho štúdium prerušene.

V prípade prerušenia z dôvodu štúdia v zahraničí, žiak postupuje do vyššieho ročníka po vykonaní rozdielových skúšok.

c) Ak žiak, ktorý splnil povinnú školskú dochádzku, chce zanechať štúdium, oznámi to písomne riaditeľovi školy. Ak žiak nie je plnoletý, urobí to prostredníctvom zákonného zástupcu. Ak sa žiak, ktorý splnil povinnú školskú dochádzku nezúčastní na vyučovaní v trvaní najmenej 5 vyučovacích dní a jeho účasť nie je ospravedlnená, riaditeľ školy písomne vyzve žiaka alebo zákonného zástupcu, aby v určenom čase doložil dôvod žiakovej neprítomnosti. Ak do 10 dní od doručenia výzvy žiak do školy nenastúpi a nie je doložený dôvod jeho neprítomnosti v škole, posudzuje sa to tak, akoby štúdium zanechal. Žiak prestáva byť žiakom školy prvý deň po uplynutí lehoty určenej na ospravedlnenie neprítomnosti.

**III. Žiacka samospráva**

**Žiacka školská rada**

Žiacka školská rada reprezentuje žiakov a zastupuje ich záujmy vo vzťahu k vedeniu školy. Jej zasadnutia sa konajú predovšetkým v mimovyučovacom čase, v čase vyučovania len v mimoriadnych prípadoch, a to so súhlasom riaditeľky školy. Na činnosť žiackej rady dozerá poverený pedagogický zamestnanec. Jej činnosť je financovaná z projektu Fénix, prípadne z rozpočtu školy.

Činnosť žiackej školskej rady:

* zastupuje žiakov vo vzťahu k vedeniu školy, predkladá im svoje návrhy a stanoviská,
* volí a odvoláva zástupcu žiakov do rady školy,
* vyjadruje sa k podstatným otázkam, návrhom a opatreniam vo výchove zo strany školy,
* dohliada na dodržiavanie školského poriadku,
* organizuje vlastné kultúrne, vzdelávacie a športové akcie školy,
* pomáha pri organizácii DOD a iných veľkých akcií školy,
* informuje študentov a vedenie školy o svojej činnosti.

**Triedna samospráva**

Triednu samosprávu si volia žiaci všetkých tried na začiatku každého školského roka v zložení: ***predseda***, ***podpredseda***, ***pokladník***. Ich funkcia je nasledovná:

* **predseda** – zastupuje triedu, pomáha pri organizačno–výchovných úlohách triedy, pomáha triednemu učiteľovi pri vytváraní dobrých vzťahov medzi žiakmi a učiteľmi, usmerňuje prácu ostatných členov triednej samosprávy, predkladá požiadavky triednemu učiteľovi, zodpovedá za poriadok a správanie žiakov v triede, hlási prípadnú neprítomnosť vyučujúceho na vyučovacej hodine zástupcovi riaditeľa školy po 10 minútach jeho neprítomnosti na hodine.
* **podpredseda** – pomáha predsedovi triedy pri plnení si povinností a v prípade jeho neprítomnosti v škole aktívne vykonáva jeho funkciu,
* **pokladník** – vyberá od žiakov peniaze na kultúrne a športové podujatia, hospodári s triednym fondom, ak ho trieda má.

***SCHRÁNKA DÔVERY***

 - je tu pre každého, kto potrebuje pomôcť, zdôveriť sa,

upozorniť na problém, alebo ak je niečo, čo by sa dalo zmeniť, zlepšiť

- môžete sa jej zveriť so všetkým, čo Vás trápi a na čom Vám záleží.

**Schránka dôvery má svoje podmienky a pravidlá:**

1. Svoje nápady, výzvy, pripomienky, kritiku či pochvalu, sťažnosť, problém... čokoľvek, čo Vás trápi, napíšte na papier, ošetrite veľkou dávkou slušnosti a vhoďte do schránky.
2. Schránka dôvery komunikuje so študentmi a rieši všetky slušné odkazy.
3. Pre konštruktívne riešenie a doručenie odpovede podpíšte sa alebo uveďte, prosím, svoju triedu, aby sme Vás ľahšie našli. Anonymy neriešime.
4. Do odkazu napíšte, komu je určený (ak si žiadaš konkrétnu odpoveď od pani riaditeľky, pána zástupcu, od jednotlivých vyučujúcich či kamarátov, nezabudni to tam napísať).
5. Odpovede budú doručené, Vaše záležitosti budú riešené diskrétne a to, čo je v listoch, sa nikto iný nedozvie!

Schránka sa vyberá každý piatok, schránku spravuje výchovná poradkyňa školy.

**IV. Týždenníci**

* Funkcia týždenníka v učebňovom systéme nie je potrebná.

**V. Hodnotenie žiaka**

Pri hodnotení a klasifikácii žiakov učitelia postupujú v súlade so zákonom č. 245/2008 Z. z. o výchove a vzdelávania (školský zákon) a o zmene a doplnení niektorých zákonov v znení neskorších predpisov, v súlade s Metodickým pokynom č. 21/2011 na hodnotenie klasifikáciu žiakov stredných škôl a Metodickým pokynom č. 22/2011na hodnotenie žiakov základnej školy a v súlade s vnútornou smernicou pre hodnotenie a klasifikáciu žiakov, ktorá upravuje hodnotenie a klasifikáciu žiakov školy.

**VI. KRITÉRIÁ PRE UDEĽOVANIE VÝCHOVNÝCH OPATRENÍ**

***1. Pochvaly a ceny***

**Pochvala triednym učiteľom** sa ukladá podľa uváženia triedneho učiteľa alebo na návrh niektorého učiteľa po prerokovaní s triednym učiteľom.

**1.1 Pochvala triednym učiteľom sa udeľuje za**

a/ výborný prospech a vzornú dochádzku / prospievanie s vyznamenaním, neúčasť na

vyučovaní max. 10/ školský rok

b/ úspešnú reprezentáciu školy v okresných súťažiach,

c/ činnosť v prospech triedy nad rámec svojich povinností

d/ výrazné zlepšenie prospechu oproti predchádzajúcemu klasifikačnému obdobiu,

e/ príkladné slušné správanie a utváranie dobrých vzťahov v triede a za kladný vzťah ku

škole.

Toto výchovné opatrenie je spojené so zápisom do triedneho výkazu/katalógu. Zákonný zástupca dostane písomnú informáciu o udelení výchovného opatrenia.

Pochvala triednym učiteľom je spojená s diplomom, ktorý sa odovzdá žiakovi ma konci školského roka.

**Pochvala riaditeľom školy** sa ukladá na návrh riaditeľa školy, triedneho učiteľa, niektorého vyučujúceho alebo pedagogickej rady.

**1.2 Pochvala riaditeľom školy sa udeľuje za**

a/ výborné študijné výsledky(priemer v prospechu - 1,00) a vzornú dochádzku (max.

50 vymeškaných hodín) počas celého štúdia,

b/ úspešnú reprezentáciu školy v krajských, celoštátnych a medzinárodných súťažiach,

c/ vzorné plnenie si úloh v študentskej rade a za činnosť v prospech školy výrazne nad

rámec svojich povinností,

d/ nezištnú pomoc, humánny prístup k ľuďom, príkladný čin a verejné uznanie

inou osobou alebo inštitúciou.

Toto výchovné opatrenie je spojené so zápisom do triedneho výkazu/katalógu. Zákonný zástupca dostane písomnú informáciu o udelení výchovného opatrenia.

Pochvala riaditeľom školy je spojená s knižnou odmenou a udeľuje sa len na konci školského roka.

**1.3 Mimoriadne ceny**

a/ **Cena riaditeľky školy** – cena žiakovi 4. ročníka, ktorý svojimi výsledkami (výborný prospech, vzorná dochádzka, úspešná reprezentácia školy na súťažiach) počas celého štúdia významne vynikol oproti ostatným žiakom.

Návrhy môžu podať učitelia aj triedy 4. ročníka. O udelení ceny rozhodne riaditeľka školy.

b/ **Osobnosť školy** – cena žiakovi 4. ročníka ako výraznej osobnosti školy za výrazný organizátorský a  manažérsky podiel na školských aktivitách a akciách ŽŠR.

Návrhy na ocenenie môžu podať pedagógovia aj jednotlivé triedy. O udelení ceny rozhodne 7-členná komisia zložená z 3 učiteľov, 3 žiakov a jedného člena vedenia školy.

c/ **Morálny čin roka** – ocenenie žiaka/žiakov spomedzi všetkých ročníkov za vysoko humánny čin (napr. záchrana života). Návrh na cenu môžu podať učitelia, triedy aj žiaci jednotlivo. O udelení ceny rozhodne 7-členná komisia zložená z 3 učiteľov, 3 žiakov a jedného člena vedenia školy.

Návrhy na udelenie cien sa podávajú písomne aj elektronickou poštou na [zastupca@gyvv.sk](mailto:zastupca@gyvv.sk) Mimoriadne ceny je možné v školskom roku aj neudeliť. Tieto ceny sú spojené s pochvalou riaditeľa školy so zápisom do triedneho výkazu/katalógu a s vecnou cenou. Mimoriadne ceny nemôže dostať žiak, ktorému bolo udelené pokarhanie.

***2. Pokarhania***

Porušenia školského poriadku zapisujú vyučujúci, resp. triedny učiteľ do triednej knihy.

Na základe previnenia sa voči školskému poriadku možno žiakovi podľa charakteru závažnosti uložiť nasledujúce výchovné opatrenia:

**a/** **napomenutie triednym učiteľom** – sa žiakovi ukladá ústne pred žiakmi triedy za jednorazové menej závažné porušenie školského poriadku, medzi ktoré patrí:

1. neskorý príchod na vyučovanie,

2. zápis o porušení ŠP v triednej knihe,

3. nesplnenie povinností týždenníkov,

4. nevhodné správanie sa žiaka voči pedagogickému alebo nepedagogickému

zamestnancovi školy,

5. nepovolené používanie mobilného telefónu počas vyučovacej hodiny,

6. nerešpektovanie pokynov učiteľov a zamestnancov školy,

7. iný jednorazový priestupok voči ŠP podľa individuálneho posúdenia triedneho učiteľa,

vyučujúcich alebo žiackeho kolektívu.

Toto výchovné opatrenie je spojené so zápisom do triednej knihy.

**b/ pokarhanie triednym učiteľom** – sa žiakovi ukladá písomne pred žiakmi triedy za:

1. opakované menej závažné porušenie školského poriadku z ods. a,

2. za 3 neospravedlnené vyučovacie hodiny,

3. podvádzanie na vyučovaní (odpisovanie, klamanie s pod.),

4. svojvoľné opustenie školy počas vyučovacieho dňa,

5. neospravedlnenú absenciu vzniknutú dôsledkom neskorých príchodov na vyučovaciu

hodinu (1 neospravedlnená absencia vzniká dôsledkom troch neskorých príchodov na

vyučovaciu hodinu),

6. nevhodné jednorazové správanie sa voči spolužiakom nesúce známky hrubosti, agresivity,

ponižovania, šikanovania, prejavy vulgárnosti slovom, gestom, písmom alebo obrazom,

7. za 3 zápisy porušenia ŠP v triednej knihe.

Toto výchovné opatrenie je spojené so zápisom do triedneho výkazu/katalógu.

Ak je nevyhnutné udeliť pokarhanie triednym učiteľom dvakrát alebo viackrát počas jedného klasifikačného obdobia, môže s ním súvisieť (podľa rozhodnutia pedagogickej rady) znížená známka zo správania na stupeň 2 - uspokojivé.

**c/ pohovor s riaditeľom školy** - sa uskutoční podľa uváženia triedneho učiteľa alebo na

návrh niektorého učiteľa. Toto výchovné opatrenie je preventívneho charakteru, je spojené

so zápisom do triednej knihy.

**d/ pokarhanie riaditeľom školy**

1. za opakované porušenie školského poriadku z ods. b,

2. za 4 až 7 neospravedlnených vyučovacích hodín,

3. podvádzanie s dokladmi na ospravedlnenie,

4. prvé požitie alkoholu a iných škodlivých látok v priestoroch školy, na školských

podujatiach (večierky, VVLK, branné cvičenia, turistické akcie, exkurzie a i**.)**

5. fajčenie v priestoroch školy alebo na školskom podujatí

6. nedovolené zhotovovanie obrazových alebo zvukových záznamov bez vedomia

dotknutých osôb

7. iné sústavné menej závažné porušenie ŠP.

Toto výchovné opatrenie je spojené so zápisom do triedneho výkazu/katalógu a je spojené so znížením známky zo správania podľa závažnosti porušenia na stupeň 2 - uspokojivé, resp. stupeň 3 - menej uspokojivé – na základe návrhu triedneho učiteľa.

**e/ podmienečné vylúčenie zo školy**

1. za opakované porušenie školského poriadku z ods. d, pokarhanie riaditeľom školy,

2. za 8 až 21 hodín neospravedlnených vymeškaných hodín,

3. prejavy rasovej neznášanlivosti a propagáciu radikálnych hnutí a ich symbolov,

4. usvedčenie z krádeže, šikanovania, trestných činov (napr. vydierania, vandalizmu,

šírenia poplašnej správy),

5. opakované požívanie alkoholických nápojov,

6. prvé požitie legálnych či nelegálnych drog v priestoroch školy, na školských podujatiach a

školských výletoch,

7. iné závažné porušovanie školského poriadku.

Toto výchovné opatrenie je spojené so zápisom do triedneho katalógu a súvisí s ním znížená známka zo správania na 3. stupeň (menej uspokojivé). Riaditeľ školy určí podmienečne vylúčenému žiakovi skúšobnú lehotu, a to najdlhšie na jeden rok. Ak sa žiak v skúšobnej lehote osvedčí, upustí sa od jeho vylúčenia. Ak sa žiak dopustí ďalšieho previnenia voči školskému poriadku, riaditeľ školy po prerokovaní v pedagogickej rade žiaka vylúči zo štúdia. Uvedené výchovné opatrenie je možné uplatniť len vtedy, ak žiak ukončil povinnú školskú dochádzku.

**f/ nepodmienečné vylúčenie zo školy**

1. nesplnenie podmienky uloženej pri podmienečnom vylúčení zo školy ods. e),

2. porušenie školského poriadku zvlášť hrubým spôsobom,

3. viac ako 22 hodín neospravedlnenej absencie,

4. distribúcia alkoholu a iných omamných a psychotropných látok,

5. opakované požívanie alkoholu alebo iných škodlivých látok v čase vyučovania a na akciách

školy.

**g) okamžité vylúčenie žiaka z výchovy a vzdelávania**

Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľka školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľka školy bezodkladne privolá zákonného zástupcu, prípadne zdravotnú pomoc a príslušníka policajného zboru. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľka školy písomný záznam. O opatreniach vo výchove sa vedú záznamy v príslušnej pedagogickej dokumentácii.

Toto výchovné opatrenie je spojené so zápisom do triedneho výkazu/katalógu a znížením známky zo správania v závere klasifikačného obdobia na 4. stupeň (neuspokojivé). Ak žiak uskutočnil čin, pre ktorý je dôvod vylúčiť ho zo štúdia, a neukončil ešte povinnú školskú dochádzku, bude po dohovore s rodičmi preradený do inej školy. Žiak, ktorý povinnú školskú dochádzku ukončil, bude zo školy vylúčený.

**Zaznamenávanie výchovných opatrení a rokovaní o nich**

Triedny učiteľ je povinný zaznamenávať všetky druhy pochvál a pokarhaní žiaka podľa ustanovení v tomto školskom poriadku, a zároveň ich písomne oznámiť  doporučenou poštovou zásielkou zákonnému zástupcovi žiaka do 5 pracovných dní od ich udelenia.

Každý prípad porušenia školského poriadku je povinný prerokovať so žiakom jeho triedny učiteľ, podľa potreby a závažnosti v súčinnosti s výchovným poradcom, prípadne vedením

prípade potreby a v prípade závažného alebo opakovaného porušenia ŠP triedny učiteľ v súčinnosti s výchovným poradcom, prípadne vedením školy prerokuje porušenie aj so zákonným zástupcom žiaka.

O prerokovaní sa vždy vyhotoví písomný záznam, ktorý sa bude evidovať v spise žiaka. Záznam obsahuje stanovisko dotknutého žiaka jeho zákonného zástupcu, stručný popis skutku, prípadné stanoviská ďalších osôb, ktoré môžu prispieť k bližšiemu objasneniu skutkovej podstaty.Odmietnutie podpisu žiaka, resp. zákonného zástupcu na písomnom zázname je potrebné písomne zaznamenať.

**VII Zníženie známky zo správania**

**a) na stupeň 2 /uspokojivé /**

1. za 4 - 7 neospravedlnených hodín (resp. 1 celý vyučovací deň),

2. falšovanie, prepisovanie lekárskeho potvrdenia, príp. podpisu lekára, školských

dokumentov,

3. tvorba materiálov s nedôstojným obsahom poškodzujúcim zamestnancov, študentov, školu,

ich zverejnenie,

4. prenášanie nevhodných súborov cez sieť školy (stránky propagujúce sex, drogy, násilie .. ),

5. iné poškodzovanie mena žiakov zamestnancov, školy na verejnosti,

6. opakovaný priestupok po pokarhaní triednym učiteľom alebo riaditeľom školy,

7. krádež osobných vecí spolužiaka (peniaze, učebnice, mobil a iné) bez začatia trestného

konania,

8. zneužitie ISIC karty spolužiaka (prihlásenie alebo odhlásenie spolužiaka),

9. prvé fajčenie v priestoroch školy,

10. prvé požitie alkoholu v priestoroch školy.

**2.3.2 stupeň 3 / menej uspokojivé /**

1. za 8 až 21 neospravedlnených hodín,

2. opakovaný priestupok z ods. a), body 2. – 10.,

3. opakovaný priestupok po pokarhaní riaditeľom školy, kap. VII, ods. d),

4. prvé požitie omamných a psychotropných látok v priestoroch školy a na školských

akciách.

**2.3.3 stupeň 4 / neuspokojivé /**

1. za 22 a viac neospravedlnených vyučovacích hodín,

2. za okamžité vylúčenie žiaka z výchovy a vzdelávania,

3. distribúciu omamných a psychotropných látok v priestoroch školy a na školských akciách,

4 nepodmienečné vylúčenie žiaka zo školy.

**VIII. Výkon práv a povinností zákonných zástupcov žiakov**

**A. *Rodič, zákonný zástupca žiaka má právo:***

1. žiadať, aby sa v rámci výchovy a vzdelávania v škole poskytovali žiakom informácie

a vedomosti vecne a mnohostranne v súlade so súčasným poznaním sveta a v súlade

s princípmi a cieľmi zákona č.245/2008 Z. z o výchove a vzdelávaní (školský

zákon) a o zmene a doplnení niektorých zákonov;

1. oboznámiť sa so školským vzdelávacím programom školy a školským poriadkom;
2. byť informovaný o výchovno-vzdelávacích výsledkoch svojho dieťaťa;
3. na poskytnutie poradenských služieb vo výchove a vzdelávaní;
4. zúčastniť sa výchovy a vzdelávania po predchádzajúcom súhlase riaditeľa školy;
5. vyjadriť sa k školskému vzdelávaciemu programu školy prostredníctvom orgánov školskej samosprávy;
6. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy;
7. na písomné informovanie o udelení výchovných opatrení, resp. na porušenie školského poriadku svojím dieťaťom;
8. v prípade pochybností o správnosti klasifikácie v jednotlivých predmetoch na konci prvého a druhého polroka požiadať do troch dní odo dňa, keď bolo žiakovi vydané vysvedčenie, o komisionálne preskúšanie svojho dieťaťa**.**

***B. Rodič, zákonný zástupca žiaka má povinnosť:***

1. oznamovať neprítomnosť dieťaťa na vyučovaní podľa tohto školského poriadku;
2. vytvoriť pre dieťa podmienky na prípravu na výchovu a vzdelávanie v škole a na plnenie školských povinností;
3. dodržiavať podmienky výchovno-vzdelávacieho procesu svojho dieťaťa určené školským poriadkom;
4. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby;
5. informovať školu o zmene zdravotnej spôsobilosti jeho dieťaťa o jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania;
6. nahradiť škodu, ktorú žiak zavinil;
7. zákonný zástupca dieťaťa je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona. Dôvody neprítomnosti dieťaťa na výchove a vzdelávaní doloží dokladmi v súlade so školským poriadkom;
8. v prípade, že žiak donesie do školy veci, ktoré sú proti školskému poriadku a bude s nimi zaobchádzať počas prítomnosti v škole, budú mu uvedené predmety odobraté a vrátené len zákonnému zástupcovi žiaka, ktorý písomne potvrdí upozornenie, že si je vedomý porušenia školského poriadku a možných následkov***.***

***Výkon práv a povinností, vyplývajúcich zo školského zákona, musí byť v súlade s dobrými mravmi. Nikto nesmie tieto práva a povinnosti zneužívať na škodu druhého.***

**XI. Všeobecne platné pravidlá bezpečnosti a ochrany zdravia**

Pre zabezpečenie svojho života a zdravia sú žiaci povinní dodržiavať tieto pokyny a pravidlá bezpečnosti a ochrany zdravia:

1. Riadiť sa dôsledne zdravotnými a hygienickými predpismi.

2. Všetky priestory školy (učebne, chodby, schodištia, WC, šatne) udržiavať v čistote a

poriadku tak, aby tým neohrozovali svoje zdravie a zdravie svojich spolužiakov.

3. Učebne, telocvičňu a posilňovňu podľa potreby vyvetrať.

4. Dbať pri každej príležitosti o osobnú bezpečnosť, nenaháňať sa, nestrkať sa v učebniach, na

chodbách a schodištiach, nenakláňať sa cez zábradlie. Na schodištiach a chodbách chodiť

spravidla po pravej strane. Nie je prípustné vykláňať sa z okien.

5. Pri používaní vody je neprípustné striekať ju na steny a podlahu, zvlášť nebezpečná je

manipulácia v blízkosti rozvodu elektrického prúdu.

6. Každé elektrické zariadenie je potrebné chrániť pred poškodením. Poškodené elektrické

zariadenia nepoužívať, samostatne neopravovať a poškodenie okamžite hlásiť

dozorkonajúcemu učiteľovi, prípadne triednemu učiteľovi.

7. Neprinášať do školy žiadne zdravie a život ohrozujúce látky a predmety.

8. Akákoľvek nepovolená a neopodstatnená manipulácia s požiarno-bezpečnostnými

zariadeniami je prísne zakázaná.

9. Dôsledne rešpektovať všetky vyvesené výstražné tabuľky pre bezpečnosť a ochranu

zdravia.

10. Používanú didaktickú techniku obsluhovať len so súhlasom vyučujúcich. Všetky použité

pomôcky, predmety a zariadenia používať a odkladať podľa pokynov vyučujúceho.

11. Pri každej činnosti dbať na pokyny vyučujúcich, dodržiavať dohodnuté pravidlá a

postupy. Pomôcky a potreby používať len na určený účel.

12. V zmysle príslušných smerníc je povinný každý, kto utrpel aj najmenší úraz, hlásiť ho

okamžite vyučujúcemu, resp. bezpečnostnému technikovi, triednemu učiteľovi. Všetky

úrazy musia byť evidované a registrované v knihe úrazov.

13. Pri vyhlásení akéhokoľvek poplachu nepodliehať panike, ale riadiť sa pokynmi

poverených dozorkonajúcich učiteľov a usmerňujúcich osôb.

14. Pre prácu v odborných učebniach, laboratóriách, telocvični a posilňovni platí prevádzkový

poriadok. S týmito pravidlami oboznámi každý vyučujúci všetkých žiakov na začiatku

školského roka, o čom sa vedie písomná dokumentácia.

Počas exkurzií, zájazdov, kurzov a podujatí organizovaných školou sú žiaci povinní:

15. Zabezpečiť si vhodné materiálne a iné vybavenie podľa požiadaviek vedúcich exkurzií. 16. Dôsledne rešpektovať pokyny vedúcich, zahrnuté v poučení pred začiatkom exkurzií,

zájazdov. Pri všetkých uvedených podujatiach platí pre žiakov vnútorný poriadok školy.

17. Iniciatívne plniť všetky úlohy a ciele exkurzie.

18. Tzv. školský výlet triedy, exkurzia, zájazd pre ročník sa bude realizovať vtedy, ak sa ich

zúčastní 75% žiakov príslušnej triedy a v rámci viacerých tried 75% žiakov z vybraných

tried, inak sa exkurzia neuskutoční. V odôvodnených prípadoch môže riaditeľka školy

udeliť výnimku.

19. Ku každému podujatiu vypracuje zodpovedná osoba (vedúci kurzu, exkurzie, zájazdu)

plán (podľa predlohy), ktorý odovzdá riaditeľke školy na schválenie tri dni pred

plánovaným podujatím a po skončení podujatia odovzdá správu a realizovanom podujatí v

termíne do jedného týždňa od ukončenia podujatia a realizuje poučenie o bezpečnosti

všetkých zúčastnených s písomným záznamom.

**X. Postup pri prevencii a riešení šikanovania na škole**

Postupujeme podľa Smernice č. 36/2018 k prevencii a riešeniu šikanovania detí a žiakov v školách a školských zariadeniach s účinnosťou od 1. septembra 2018.

**Pod šikanovaním** akékoľvek správanie žiaka,  skupiny, ktorých zámerom je ublíženie inému žiakovi alebo žiakom, prípadne ich ohrozovanie alebo zastrašovanie. **Šikanovanie môže napĺňať skutkovú podstatu trestného činu alebo priestupku.**

Ide o cielené a opakované použitie násilia voči žiakovi, ktorý sa nemôže alebo nevie brániť, ide o agresívne správanie, ktoré sa vyznačuje nasledujúcimi znakmi:

1. poškodzuje inú osobu,

2. je zámerné,

3. porušuje situačne relevantné normy,

4. nie je motivované snahou pomôcť druhej osobe ani inými prosociálnymi úmyslami,

5. trvá istý čas – nie je jednorazové, opakuje sa,

6. je typické nerovnovážnym vzťahom silnejší - slabší, zneužívaním moci,

7. spája sa s tendenciou kontrolovať iných, demonštrovať moc, absenciou súcitu, empatie.

Podstatou šikanovania je najmä

a) úmysel ublížiť druhému fyzicky alebo psychicky,

b) agresia jedného žiaka alebo skupiny žiakov,

c) prevaha agresora alebo skupiny agresorov nad obeťou.

Je najnebezpečnejšou formou agresívneho správania. Ako šikanovanie môžu byť označované aj opakované posmešky alebo škaredé poznámky na adresu žiaka, napr. o rodine (ale aj v rodine), slovné ponižovanie, nadávanie, výsmech, hrubé žartovanie, vydieranie, obmedzovanie slobody, pohŕdavé vyjadrovanie a konanie, poškodzovanie osobných vecí, telesné napadnutie, Ako šikanovanie obvykle neoznačujeme občasnú bitku alebo hádku medzi rovnako fyzicky vyspelými súpermi.

Šikanovanie sa môže prejaviť

* v priamej forme, najmä fyzickými útokmi, urážaním, nadávkami, posmechom, zosmiešnením, príkazmi agresora vykonať určitú vec proti vôli obete, odcudzením veci, vyhrážaním, zastrašovaním, vydieraním, zneužitím osobných údajov, fotografií, šírením nepravdivých informácií alebo kyberšikanovaním alebo
* v nepriamej forme, najmä prehliadaním, ignorovaním, zámerným vyčleňovaním z kolektívu alebo nedobrovoľným vystavovaním agresívnym situáciám.

Ublížiť niekomu alebo ho zosmiešniť použitím virtuálneho priestoru a IKT je **kyberšikana**. Jej znaky sú najmä:

a) sociálna prevaha alebo psychická prevaha agresora, nie je nutná fyzická prevaha,

b) agresor vystupuje často anonymne,

c) útok nevyžaduje fyzický kontakt agresora a obete,

d) agresor spravidla nevidí priamu emocionálnu reakciu obete na útok s ohľadom na anonymitu a odstup, ktoré informačno-komunikačné technológie umožňujú,

e) útoky sa šíria prostredníctvom internetu podstatne rýchlejšie ako inými spôsobmi,

f) útoky sú prístupné veľkému množstvu osôb,

g) agresor je schopný uskutočniť útok z rôznych miest,

h) útoky môžu mať dlhšie trvanie v čase,

i) obeť nemusí o napadnutí dlhšiu dobu vedieť,

j) obeť nemusí byť schopná identifikovať agresora,

Kyberšikana sa prejavuje sa hlavne ako:

- hanlivé a urážlivé správy zaslané prostredníctvom SMS, MMS a internetu na webovej stránke,

- ponižovanie, zastrašovanie, ohrozovanie, vydieranie, nepríjemné obťažovanie, ubližovanie, vulgárne nadávanie prostredníctvom komunikačných prostriedkov v elektronickom priestore,

- zneužívanie identity obete,

- kompromitujúce informácie a fotografie o obeti,

- internetové hlasovanie v neprospech obete,

- krádež hesiel,

- rozposielanie urážlivých a obťažujúcich správ pod menom obete,

- rozposielanie zosmiešňujúcich fotiek, obrázkov a nahrávok,

- webové stránky a blogy s cieľom niekoho ohovoriť a podobne ...

**Prevencia šikanovania – stratégia našej školy**

1. Základným opatrením je dôsledné dodržiavanie zásady

**Sme škola, kde sa šikanovanie netoleruje v žiadnych podobách!**

1. Dôsledne informujeme žiakov a rodičov o školskom poriadku, kde sú zakotvené pravidlá správania žiakov. Šikanovanie v škole nebude tolerované! Zároveň poriadok školy obsahuje sankcie pri ich porušení, o ktorých sú žiaci a rodičia informovaní.
2. Úzko spolupracujeme s CPPPaP vo Vranove nad Topľou.
3. Nepodceňujeme prejavy šikanovania. S negatívnymi dôsledkami šikanovania a

nevhodného správania pre obete i agresorov oboznamujeme všetkých žiakov, učiteľov, zamestnancov i rodičov, ako aj so sankciami v prípade porušenia pravidiel školského poriadku.

1. Venujeme pozornosť vytvoreniu príjemnej a bezpečnej klímy v škole.
2. Prieskum na škole robíme priebežne formou dotazníkov pre žiakov aj učiteľov, rozhovormi, pozorovaním.
3. Informujeme o možnosti nahlásiť podozrenie alebo prejav šikanovania prostredníctvom kontaktnej osoby, ktorou je výchovný poradca školy, prípadne triednemu učiteľovi, resp. učiteľovi, ktorý má dôveru, a tiež formou schránky dôvery, umiestnenej na prízemí starej budovy.
4. Využívame preventívne stratégie:

a/ venujeme pozornosť novým žiakom,

b/ vytvárame zdravú klímu v triede založenú na úcte k sebe i druhým, na spolupráci,

komunikácií, vedieť riešiť konflikty a pod. Využívame hry a cvičenia, skupinové

práce, diskutujeme, učíme sa nenásilne riešiť konflikty a pod., no predovšetkým

spolupracujeme so ŽŠR.

c/ zvyšujeme sebavedomie detí /pochvaly, ocenenia za školskú a mimoškolskú prácu /

d/ dôsledne dodržiavame dozor v priestoroch školy pred vyučovaním , cez prestávky,

po vyučovaní i v čase mimo vyučovania v priestoroch, kde by k šikanovaniu

mohlo dochádzať /školská jedáleň, šatne a pod./.

e/ vedieme žiakov k zdravému spôsobu života , rozvíjame záujmy žiakov.

1. Vedieme písomné záznamy o riešení konkrétneho prípadu.
2. Učíme obranné stratégie a vhodné spôsoby riešenia konfliktov s využitím zážitkového učenia, teambuildingové aktivity a pod.

**Postup pri riešení šikanovania a skupinového násilia**

1. zaistiť ochranu obetiam, izolovať od seba strany konfliktu,
2. individuálny rozhovor o obeťou/obeťami – môže/u povedať, napísať, čo sa stalo,
3. individuálny rozhovor a agresorom – vyjadrí sa k tomu, čo sa stalo, písomne alebo ústne, prediskutovať s útočníkom, čo sa stalo, ako porušil pravidlá správania, vykonáva opatrenia na zabránenie možnej krivej výpovede agresora jeho

izoláciou počas preverovania šikanovania,

4. preveruje šikanovanie bezodkladne v čase, keď agresor nie je ešte

dohodnutý na spoločnej výpovedi s obeťou, svedkami alebo inými osobami,

ktoré na šikanovanie upozornili,

5. nájsť vhodných svedkov (nikdy nekonfrontovať obeť a agresora !!!),

6. kontaktovať zákonných zástupcov, rozhovor osamote s rodičom obete a rodičom útočníka,

7. viesť o šikanovaní záznam s opisom mien, prostredia, času, spôsob, častosti, príčin, záverov, postihov. Neuznávať falošné výhovorky o nehode, o vtipe, „bola to iba hra...“ a pod.

8. ak bolo dieťa zranené, odfotografovať zranenia,

9. kontaktovať CPPPaP, príp. políciu,

vedie písomné záznamy o riešení jednotlivých prípadov šikanovania a zabezpečí pri rozhovoroch prítomnosť najmenej dvoch pedagogických zamestnancov,

10. ohlasuje príslušným útvarom Policajného zboru podozrenie na spáchanie

priestupku alebo trestného činu

11. využiť anonymný dotazník.

**Opatrenia na riešenie situácie**

**Pre obete:**

a/ možnosť odporučiť rodičom obetí spoluprácu s psychológom, s CPPP, vyhľadať

odbornú pomoc,

b/ zorganizovať skupinový program riaditeľom školy v spolupráci s psychológom,

c/ zvýšiť informovanosť rodičov.

**Pre agresorov:**

a/ odporučiť rodičom vyhľadať odbornú pomoc,

b/ zníženie známky so správania,

c/ preloženie žiaka do inej triedy,

d/ výchovné opatrenia podľa tohto školského poriadku,

e/ odporučenie rodičom vyhľadať odbornú pomoc.

**Záver**

1. dodržiavať metodické usmernenia k prevencii a riešeniu šikanovania MŠ SR, zistené skutočnosti dôkladne prešetriť,
2. pri podozrení na šikanovanie dôsledne spolupracovať s rodinou obete i rodinou útočníka,
3. dodržiavať taktný prístup a zachovanie dôvernosti informácií,
4. spolupracovať s odborníkmi v tejto oblasti, s CPPPaP, políciou, a to aj pri prevencii,
5. dôsledne zamedziť akejkoľvek forme násilia, týrania a zneužívania detí a dbať na prevenciu.
6. pri spáchaní priestupku alebo trestného činu sa obrátiť na políciu, a to bez ohľadu na to, či páchateľom je dieťa alebo plnoletá osoba.
7. Najlepším opatrením je predchádzanie šikane - prevencia a priaznivá klíma medzi žiakmi aj zamestnancami školy.

**XI. Opatrenie proti užívaniu a šíreniu legálnych a nelegálnych drog medzi žiakmi v školskom prostredí**

Toto opatrenie vydáva riaditeľ Gymnázia, Ul. Dr. C. Daxnera 88, Vranov nad Topľou  
v zmysle zákona č. 245/2008 o výchove a vzdelávaní (školský zákon) a o zmene a doplnení niektorých zákonov, zákona č. 377/2004 o ochrane nefajčiarov a o zmene a doplnení niektorých zákonov, ako neoddeliteľnú súčasť školského poriadku v záujme zamedziť užívanie a šírenie drog a ostatných návykových látok v škole a súčasne v záujme zachovania všetkých práv dotknutých osôb. Dotknutými osobami sú žiaci Gymnázia vo Vranove nad Topľou.

**ČI. 1. Preventívne opatrenia**

1. Práva žiakov (vychádzajúce z Dohovoru OSN o právach dieťaťa):

a) na štúdium, pobyt a pohyb v zdravom prostredí počas štúdia;

b) na ochranu pred zneužívaním návykových látok;

c) na získanie informácií o zdravom životnom štýle a negatívnych dopadoch zneužívania návykových látok;

d) na vyjadrenie sa a vlastnú obhajobu v prípade podozrenia zo zneužitia návykových látok.

2. Povinnosti žiakov:

) a) dodržiavať školský poriadok (ďalej ŠP);

b) podrobiť sa preventívnej kontrole na zistenie prítomnosti drog a iných návykových látok;

c) podrobiť sa toxikologickému vyšetreniu v zdravotníckom zariadení, ak je dôvodné  
podozrenie, že žiak je pod vplyvom návykovej látky v škole alebo pri činnostiach  
organizovaných školou (táto povinnosť sa aplikuje v praxi v súlade sozákonom Národnej rady Slovenskej republiky o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb 219/1996

a zákonom č.576/2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.

3. Žiakom je zakázané:

a) fajčiť v priestoroch školy, v areáli školy a pri činnostiach organizovaných školou;

b) prinášať do školy alebo na činnosti organizované školou alkoholické nápoje, návykové látky (drogy) a iné zdraviu škodlivé látky, požívať ich v škole alebo pri činnostiach organizovaných školou, byť pod ich vplyvom v škole alebo pri činnostiach organizovaných školou;

c) prichádzať do školy pod vplyvom alkoholu alebo drog,

d) prechovávať návykové látky v škole, areáli školy, ako aj na akciách organizovaných školou;

e) prinášať a distribuovať (dávať, predávať) alkohol a iné návykové látky (drogy) ďalším osobám, v škole alebo pri činnostiach organizovaných školou.

**ČI. 2. Porušenie preventívnych opatrení**

1. Porušenie práv žiakov

a) vystavenie žiakov vplyvom ohrozujúcim ich zdravie počas štúdia;

b) umožnenie zneužívania návykových látok v škole a na akciách organizovaných školou;

c) neposkytnutie potrebných informácií o zdravom životnom štýle a negatívnych dopadoch zneužívania návykových látok;

e) obmedzenie práva na vyjadrenie sa a vlastnú obhajobu v prípade podozrenia zo zneužitia návykových látok;

f) akákoľvek forma obmedzovania práv žiakov v zmysle tohto školského poriadku.

2. Porušenie opatrení v zmysle ŠP v oblasti ochrany žiakov pred užívaním a zneužívaním návykových látok je žiakom zavinené konanie alebo zanedbanie, ktorým porušil vo výchovno-vzdelávacom procese v škole ŠP, nedodržal zákaz alebo porušil zákon.

3. Klasifikácia stupňov porušenia ŠP

a) menej závažné porušovanie ŠP;

b) sústavné menej závažné porušovanie ŠP;

c) závažné porušenie ŠP;

d) porušenie ŠP zvlášť hrubým spôsobom.

**ČI. 3. Výchovné opatrenia**

Tieto porušenia prerokuje pedagogická rada a navrhne riaditeľovi školy výchovné opatrenia  
podľa zákona č.245/2008 Z. z /školský zákon / a v zmysle tohto ŠP. V prípade potreby môže odporučiť žiaka do odbornej starostlivosti CPPPaP, resp. psychiatra alebo Centra pre liečbu drogových závislosti. Z dôvodov liečby môže žiak, alebo jeho zákonný zástupca požiadať o prerušenie štúdia a po návrate z liečby doštudovať.

**ČI. 4. Záverečné ustanovenia**

* Každý prípad porušenia školského poriadku v článku 1 je povinný prerokovať so žiakom jeho triedny učiteľ alebo vedúci pedagogický pracovník (riaditeľ, zástupca riaditeľa, výchovný poradca).
* O prerokovaní sa vždy vyhotoví písomný záznam, ktorý sa bude evidovať v spise žiaka. Záznam obsahuje stanovisko dotknutého žiaka, stručný popis skutku, prípadné stanoviská ďalších osôb, ktoré môžu prispieť k bližšiemu objasneniu skutkovej podstaty.
* Žiakovi sa musí dať možnosť vyjadriť sa k veci a uviesť dôvody na svoju obhajobu.
* Stanovisko žiaka sa nevyžaduje, pokiaľ bez vážnych príčin sa tento odmieta vyjadriť k veci, alebo mu to nedovoľuje momentálny stav a prípad možno spoľahlivo zistiť iným spôsobom (lekárskym vyšetrením). Odoprenie podpisu na písomnom zázname je potrebné zaznamenať.
* Škola prijme výchovné opatrenia v zmysle tohto ŠP.

**XII. NIEKTORÉ ASPEKTY OCHRANY PEDAGOGICKÉHO**

**ZAMESTNANCA A ODBORNÉHO ZAMESTNANCA**

1. Právny poriadok poskytuje pedagogickému zamestnancovi a odbornému zamestnancovi

všeobecnú aj osobitú ochranu pre útokmi, ktoré sú priestupkami, trestnými činmi alebo

zásahmi do jeho práva na ochranu osobitosti a jej prejavov a nastanú počas výkonu

pedagogickej alebo odbornej činnosti alebo v súvislosti s ním. Potenciálnym útočníkom

môže byť najmä:

a) zákonný zástupca alebo iná blízka osoba dieťaťa/žiaka,

b) dieťa/žiak (ktorého právna zodpovednosť je obmedzená alebo úplne vylúčená),

c) iný pedagogický zamestnanec alebo odborný zamestnanec,

d) skupina osôb.

2. Pedagogický zamestnanec a odborný zamestnanec má postavenie chránenej osoby podľa

zákona č. 300/2005 Z. z. Trestný zákon v znení neskorších predpisov (ďalej len „TZ“), čo

znamená, že trestný čin spáchaný na takejto osobe sa trestá prísnejšie.

Týka sa to najmä týchto trestných činov:

a) vražda (§ 145 TZ),

b) zabitie (§ 147 TZ),

c) ublíženie na zdraví (§ 155 TZ),

d) poškodenie zdravia (§ 162 TZ),

e) obmedzovanie osobnej slobody (§ 183 TZ),

f) vydieranie (§ 189 TZ),

g) hrubý nátlak (§190 TZ),

h) nátlak (§ 192 TZ),

i) porušovanie domovej slobody (§ 194 TZ),

j) nebezpečné vyhrážanie (§ 360 TZ),

k) výtržníctvo (§ 364 TZ).

3. Príklady konaní z praxe, ktoré môžu napĺňať skutkovú podstatu trestného činu:

a) zamknutie v kabinete – obmedzovanie osobnej slobody,

b) fyzické napadnutie – výtržníctvo, ublíženie na zdraví, poškodenie zdravia,

c) psychický teror a hrozby – nebezpečné vyhrážanie,

d) vynucovanie lepšieho hodnotenia (lepšie známky) – vydieranie, hrubý nátlak,

nebezpečné vyhrážanie.

4. Okrem ochrany pedagogického zamestnanca a odborného zamestnanca priznaním

postavenia chránenej osoby považuje TZ spáchanie akéhokoľvek trestného činu voči

pedagogickému zamestnancovi a odbornému zamestnancovi vo forme odplaty za to, že voči

páchateľovi alebo jeho osobe blízkej si plnil povinnosť vyplývajúcu zo zákona,

za priťažujúcu okolnosť, čo znamená pre páchateľa prísnejší trest.

5. Ak sa pedagogický zamestnanec alebo odborný zamestnanec stal obeťou činu, o ktorom

dôvodne predpokladá, že ide o trestný čin, môže podať trestné oznámenie podľa zákona

č. 301/2005 Z. z. Trestný poriadok v znení neskorších predpisov. Trestné oznámenie je

oznámenie o skutočnostiach, že bol spáchaný trestný čin. V zásade ho môže podať každý,

teda nielen obeť, ale aj očitý svedok alebo ten, kto bol obeťou o to požiadaný. Aj keď

trestný čin nebol dokonaný alebo neskôr bolo konanie posúdené len ako priestupok, policajt,

vyšetrovateľ ani prokurátor, ktorý je povinný trestné oznámenie prijať, nemôže

pedagogickému zamestnancovi alebo odbornému zamestnancovi odoprieť pomoc, ktorú

skutočne potrebuje, ak o ňu požiada.

6. Trestné oznámenie sa posudzuje vždy podľa obsahu, aj keď je nesprávne označené. Možno

ho urobiť písomne, ústne do zápisnice na miestnom útvare Policajného zboru, ale aj faxom

alebo elektronicky bez zaručeného elektronického podpisu – v týchto posledných dvoch

uvedených prípadoch treba oznámenie potvrdiť písomne alebo ústne do zápisnice do troch

pracovných dní, inak sa o ňom nekoná.

7. Pedagogickému zamestnancovi a odbornému zamestnancovi, tak ako všetkým fyzickým

osobám poskytuje ochranu aj priestupkový zákon. Ide o priestupky proti občianskemu

spolunažívaniu.

Príklady konaní z praxe, ktoré môžu byť priestupkom:

a) ublíženie na cti (nahrávanie na mobil, kameru, tablet, zhotovenie karikatúry s cieľom

uraziť niekoho alebo ho vydať na posmech),

b) ublíženie na zdraví z nedbanlivosti,

c) úmyselné narušenie občianskeho spolunažívania vyhrážaním ujmou na zdraví, drobným

ublížením na zdraví, schválnosťami alebo iným hrubým správaním.

8. Priestupky proti občianskemu spolunažívaniu objasňujú v priestupkovom konaní orgány

Policajného zboru aj na základe oznámenia prijatého od fyzickej osoby. Iba priestupok

ublíženia na cti sa prerokuje len na návrh poškodeného pedagogického zamestnanca alebo

odborného zamestnanca. Ak je možné priestupok prerokovať v blokovom konaní, môže

o ňom konať aj obec (obecná polícia). Takýto priestupok musí byť spoľahlivo zistený

a obvinený z priestupku musí byť ochotný pokutu zaplatiť.

9. Pedagogický zamestnanec a odborný zamestnanec má ako každá fyzická osoba právo

na ochranu svojej osobnosti, najmä života a zdravia, občianskej cti a ľudskej dôstojnosti,

ako aj súkromia, svojho mena a prejavov osobnej povahy. Podobizne, obrazové snímky

a obrazové a zvukové záznamy sa smú vyhotoviť alebo použiť len s jeho privolením.

V opačnom prípade má právo na ukončenie porušovania svojich práv, primerané

zadosťučinenie a náhradu škody. Týchto nárokov sa môže domôcť v civilnom sporovom

konaní žalobou podanou na súde, v obvode ktorého má bydlisko. Môže tiež podať žalobu

na súde, v obvode ktorého má bydlisko žalovaný alebo na súde v obvode, ktorého došlo

ku skutočnosti, ktorá ho poškodila alebo mu spôsobila nemajetkovú ujmu.

10. Podanie žaloby je spoplatnené súdnym poplatkom v závislosti od toho, či poškodený žiada

aj náhradu nemajetkovej ujmy v peniazoch. Ak bola pedagogickému zamestnancovi alebo

odbornému zamestnancovi v súvislosti s výkonom pedagogickej činnosti alebo odbornej

činnosti spôsobená spáchaním trestného činu škoda alebo nemajetková ujma, je konanie

o náhrade škody pred súdom oslobodené od platenia súdneho poplatku. To rovnako platí,

ak mu ublížil páchateľ na zdraví a spôsobil tak škodu vrátane škody na veci a šlo len

o priestupok, nie o trestný čin.

11. Stále však platí, že najlepšou ochranou je prevencia.

**XIII. NETIKETA**

**(pravidlá slušného správania sa na internete)**

***1. Nezabudnime, že aj na internete komunikujeme s ľuďmi.***

Nikdy nezabúdajme, že na druhom konci sú ľudia, nie počítač. To, čo anonymne napíšeme stroju, by sme možno nikdy nepovedali dotyčnému do očí.

***2. Správajme sa rovnako ako v normálnom živote.***

Dodržiavajme všetky pravidlá slušnosti z normálneho života. Čo je zlé v bežnom živote, bude určite nevhodné aj na internete.

***3. Vždy si zistime, kde na internete sa nachádzame.***

Zistime si, kde sa nachádzame. Cez internet totiž komunikujeme s ľuďmi z celého sveta. A čo je v jednej skupine na internete dovolené, iná to môže považovať za neprípustné. Politika, náboženstvo a iné rozporuplné témy by mali byť diskutované s maximálnou ohľaduplnosťou a taktom.

***4. Zbytočne neoberajme ostatných o čas a peniaze.***

Majme ohľad k druhým. Nie každý má dostatočne rýchle pripojenie cez pevnú linku. Mnohí sa pripájajú z domu cez pomalý modem, za ktorý platia! Neposielajme teda zbytočné a zbytočne veľké e-mailové správy s prílohami.

***5. Nech si o nás nemyslia, že sme nevychovaní.***

Nebuďme grobiani! Aj keď píšeme bez diakritiky (bez dĺžňov a mäkčeňov), snažme sa o správny pravopis. Publikovať nepravdivé informácie alebo niekoho ohovárať tiež nie je vhodné. Nevydávajme za svoje práce niekoho iného. Obrázky, texty a rôzne iné súbory sa z internetu dajú ľahko stiahnuť. Ako by sa nám páčilo, keby niekto iný vydával naše dielo za svoje? Ak využijeme prácu iných, mali by sme spomenúť ich autorstvo.

***6. Podeľme sa s ostatnými o svoje vedomosti.***

Pomôžme, ak vieme. Zaujíma nás nejaká téma a sledujeme nejakú diskusiu k nej? Niekto z diskusnej skupiny má taký alebo onaký problém? Ak vieme odpoveď, pomôžme. Nabudúce pomôže niekto nám. V diskusnej skupine platí zásada „Najprv počúvaj, až potom píš.“

***7. Nenarúšajme súkromie ostatných.***

Rešpektujme súkromie iných. Omylom nám prišla správa, ktorá nám nepatrí? Správajme sa tak, ako by sme chceli, keby niekto iný našiel našu poštu.

***8. Nezneužívajme svoju moc a vedomosti.***

Užívatelia so špeciálnymi privilégiami, napr. správcovia serverov, ktorí majú prístup k pošte ostatných, musia mať dôveru bežných užívateľov.

***9. Odpúšťajme druhým ich chyby.***

Aj my sme niekedy začínali. Nemusíme hneď reagovať výsmešne alebo so zlosťou.

***10.Nešírme správy typu hoaxy, reťazové listy, spamy, ...***

Takýmto správaním spomaľujeme internet. Upozornime i ostatných, že takéto správanie je nevhodné.

***11. Rešpektujme autorské práva iných.***

Nepublikujme cudzí text pod svojím menom. Vždy uvádzajme meno pravého autora a zdroj, odkiaľ je text prevzatý.

***12.Nenavštevujme nebezpečné miesta internetu t.j. „Deep web / Dark web“ a tomu podobné miesta.***

Musíme dbať na bezpečnosť. Internet obsahuje aj „čierne“ miesta, ktorým by sme sa mali s určitosťou vyhnúť. Deep/Dark web sú miesta internetu, kde sa ľahko dostaneme k ilegálnemu obsahu.

***13. V žiadnom prípade neuplatňujme šikanovanie cez internet.***

Kyberšikanovanie je rovnako nebezpečné ako fyzické šikanovanie. Ľudia, ktorí sú šikanovaní cez internet, môžu mať psychické problémy a s tým spojené aj problematické začlenenie sa do spoločnosti.

***14.Správajme sa diplomaticky k ľuďom, ktorí majú duševné/telesné postihnutie.***

Korektné správanie sa k ľuďom s duševným alebo telesným postihnutím je veľmi dôležité. Slová, napísané prostredníctvom internetu, majú rovnakú dôležitosť ako v reálnom živote. Ak sa z nejakej osoby budeme vysmievať, môže sa stať, že ju to urazí a poznačí.

**Pravidlá netikety v elektronickej pošte:**

***1. V správach sa vyjadrujeme slušne a úctivo.***

***2. Minimalizujeme veľkosť správy.***

***3. Posielame správy iba tým ľuďom, o ktorých vieme, že majú o správu záujem.***

***4. Nešírime neoverené a poplašné správy.***

***5. Správu z cudzej adresy smieme poslať iba so súhlasom jej používateľa a v správe uvedieme aj adresu pre odpoveď.***

***6. Ak máme skupinovú adresu, tak sa v každej správe podpíšeme a upozorníme adresáta, aby v predmete odpovede uviedol naše meno.***

***7. Neposielajme tú istú správu niekoľkokrát na tú istú adresu.***

***8. Cez e-poštu vybavujeme iba tie záležitosti, ktoré sa nedajú iným spôsobom vybaviť efektívnejšie.***

**Netiketa na sociálnej sieti**

***1. Zlaté pravidlo***

Zaobchádzajme s ostatnými tak, ako by sme chceli, aby zaobchádzali oni s nami. Vždy buďme pokojní a láskaví.

***2. Postarajme sa o digitálnu stopu.***

Všetko, čo zdieľame na internete, je trvalé. Preto treba mať na mysli, čo sa stane, keď sa budeme uchádzať o vysokú školu alebo o zamestnanie. Trápna správa alebo obrázok čaká na svoje vzkriesenie v najhoršom možnom čase.

***3. Venujme pozornosť pravopisu a gramatike.***

Je to tiež súčasť našej digitálnej stopy.

***4. Nezdieľajme osobné alebo dôverné informácie online.***

***5. Nehovorme s cudzími ľuďmi.***

Všetci máme právo a výsadu vybrať si vlastnú spoločnosť. Necíťme sa nepríjemne a odmietnime priateľstvo s úplne cudzími ľuďmi, aj keď je len on-line.

***6. Buďme opatrní, čo zdieľame o sebe a o ostatných.***

***7. Nikdy nepíšme, keď máme zlosť.***

***8. Nepokúšajme sa zverejňovať hanlivé dokumenty, fotografie, videá, a to ani***

***z anonymného konta. Všetko je vystopovateľné, ale  hlavne - ubližujeme tým!***

Netiketu vypracovali: Mgr. Ondrej Kostelník a žiacka školská rada.

**XIV. Pravidlá používania mobilných telefónov počas vyučovania**

Tieto pravidlá pomáhajú zabezpečiť, aby sa počas vyučovania mohli žiaci sústrediť na učenie,

a zároveň aby bolo možné využiť moderné technológie v prospech vzdelávania.

1. **Zákaz používania mobilných telefónov počas vyučovania**  
   Mobilné telefóny musia byť počas vyučovacích hodín vypnuté alebo nastavené do tichého režimu a uschované na určenom mieste podľa pokynov učiteľa - v taške alebo v boxe na odkladanie mobilov. Počas vyučovania je používanie mobilných telefónov zakázané, pokiaľ učiteľ nedá výslovné povolenie na ich použitie na vzdelávacie účely.
2. **Používanie mobilných telefónov na vzdelávacie účely**  
   Učiteľ môže v jednotlivých prípadoch povoliť použitie mobilného telefónu na vyučovacej hodine, ak to slúži na vzdelávacie účely (napríklad na hľadanie informácií na internete, používanie vzdelávacích aplikácií, fotenie poznámok z tabule atď.). Povolenie je platné len na konkrétnu aktivitu a čas, po jej skončení je potrebné mobilný telefón opäť odložiť.
3. **Používanie mobilných telefónov počas prestávok**  
   Počas prestávok môžu žiaci používať mobilné telefóny, avšak aj v tomto čase platí povinnosť dodržiavať zásady etiky a slušného správania. Zákaz natáčania, nahrávania a fotenia spolužiakov a učiteľov bez ich súhlasu platí aj počas prestávok. Porušenie tohto pravidla bude považované za závažné porušenie školského poriadku.
4. **Dôsledky porušenia pravidiel**  
   V prípade porušenia pravidiel v bodoch 1. a 2. bude žiak upozornený, opakované porušenie pravidiel používania mobilných telefónov počas vyučovania bude viesť k výchovným opatreniam v zmysle školského poriadku. Mobilný telefón môže byť dočasne zadržaný učiteľom alebo iným zamestnancom a odovzdá ho riaditeľovi školy riaditeľovi školy.
5. **Výnimky**   
   V prípade núdze, zdravotných dôvodov alebo iných závažných okolností môže byť po predchádzajúcej dohode s učiteľom povolené použitie mobilného telefónu aj počas vyučovacej hodiny. V takýchto prípadoch je potrebné spolupracovať s učiteľom.

**XV. Záverečné ustanovenia**

Školský poriadok bol vypracovaný s úsilím, aby v každom zo zúčastnených na výchovno-vzdelávacom procese navodil pozitívny prístup k jeho plneniu. Školský poriadok je oficiálnym dokumentom školy a je záväzný pre všetkých žiakov a zamestnancov školy. Tento školský poriadok je pravidelne aktualizovaný.

**Dodatok č. 1/2024 Školskému poriadku GCD**

Súhlas s internými pravidlami počas štúdia

formou individuálneho učebného plánu

alebo

v prípade povolenej neprítomnosti na stanovených hodinách kvôli tréningovým povinnostiam

Vážení zákonní zástupcovia, vážená študentka/vážený študent,

keďže ste požiadali školu o štúdium formou individuálneho učebného plánu (IUP)/ žiadate o uvoľňovanie z istých vyučovacích hodín kvôli tréningovým povinnostiam, pred vydaním kladného rozhodnutia riaditeľkou školy je potrebné, aby ste sa oboznámili s nasledovnými záväznými pravidlami a súhlasili s ich dodržiavaním. Tieto pravidlá Vám určite pomôžu úspešne zvládnuť štúdium na GCD.

Svojím podpisom potvrdzujete, že nasledovné interné pravidlá budete počas štúdia formou individuálneho učebného plánu alebo v prípade povolenej neprítomnosti na stanovených hodinách kvôli tréningovým povinnostiam dodržiavať:

1. Poznámky a študijné materiály si zaobstaráte sami.
2. Konzultácie s vyučujúcimi prebiehajú v čase 7:30 – 15:30. Platí to aj pre online konzultácie.
3. Individuálne skúšanie prebieha v čase 7:30 – 15:30.
4. Písomného skúšania/skúšania sa zúčastňujete na vyučovacích hodinách v škole vždy, keď je to možné.
5. Keď sa nemôžete zúčastniť preverovania vedomostí v škole, a to ani v náhradnom termíne, online skúšanie prebieha výlučne na platforme MS Teams.
6. V prípade nedostatočného počtu známok budete skúšaný/skúšaná formou komisionálnej skúšky.
7. Účasť na mimovyučovacích aktivitách je možná len vtedy, keď sa zúčastňujete aj vyučovania.

Vo Vranove nad dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis zákonného zástupcu Podpis študenta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PhDr. Zuzana Dragulová, PhD.

riaditeľka školy

Školský poriadok bol prerokovaný a schválený na pedagogickej rade dňa 01. 10. 2024, na rodičovskej rade dňa 01.10. 2024, so študentským parlamentom. Školský poriadok v tomto znení nadobúda účinnosť dňa 01.10.2024.

Vo Vranove nad Topľou 01.10.2024

PhDr. Zuzana Dragulová, PhD. v. r.

riaditeľka školy